##

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** **info@vitanje.si****, www.vitanje.si**

# Številka: 9000-002/2019 - 02

Datum: 25. 1. 2019

# ZAPISNIK

**3. redne seje sveta Občine Vitanje,**

**ki je bila v petek, 25. 1. 2019, ob 18.00 uri v sejni sobi Občine Vitanje.**

**Prisotni člani občinskega sveta:** Milan Hrovat, Janez Kričaj, Anton Kuzman, Andraž Pogorevc, Simon Golenač, Marija Jeseničnik, Milan Ovčar, Anton Slatinek, Viljem Petaci, Andrej Poklič.

Odsoten: Rok Zlodej (opravičil).

Ostali prisotni:

1. Župan Slavko Vetrih.
2. Vabljeni gosti: Marija Jeseničnik, predstavnica sveta za invalide, dr. Dominik Kobold, direktor javnega zavoda Center Noordung.
3. Občinska uprava: Mojca Vodušek, Gorazd Fric, Romana Holobar.
4. Mediji: Kornelija Kamenik za Novice Radio Rogla.

Potek seje:

1. Ugotovitev navzočnosti: Župan je pozdravil svetnike in goste, ugotovil prisotnost 10 svetnikov in sklepčnost odločanja občinskega sveta.
2. Na zapisnik 2. redne seje je g. Slatinek podal pripombo, da se pri točki 8/1 v zapisniku pri prvem stavku izbriše del besedila »o možnosti razširitve« in se zapisnik ustrezno popravi. Na zapisnik 2. korespondenčne seje ni bilo pripomb. Občinski svet je soglasno (10 ZA) sprejel

**SKLEP: Občinski svet potrdi predlog zapisnika 2. redne seje občinskega sveta s popravkom izbrisa dela besedila pri točki 8/1 z dne 27. 12. 2018 in potrdi predlog zapisnika 2. korespondenčne seje občinskega sveta z dne 14. 1. 2019.**

1. K poročilu o izpolnitvi sklepov ni bilo pripomb in soglasno (10 ZA) je bil sprejet

**SKLEP: Občinski svet se seznani in potrdi poročilo o izpolnitvi sklepov 2. redne in 2. korespondenčne seje.**

**Predlagan dnevni red:**

1. Seznanitev s projekti po razpisih za sofinanciranje iz evropskih skladov,
2. Predstavitev projekta Občina po meri invalidov in poročilo za leto 2018,
3. Program dela, finančni in kadrovski načrt Center Noordung,
4. Obravnava predloga odloka o proračunu Občine Vitanje za leto 2019,
5. Imenovanje nadzornega odbora,
6. Obravnava spremembe statuta,
7. Obravnava predloga odloka o imenovanju delovnih in drugih teles občinskega sveta,
8. Imenovanje članov svetov vaških in trške skupnosti,
9. Obravnava predloga komisije za nagrade in priznanja za podelitev nagrade in priznanj za kulturo za leto 2019,
10. Vloge občanov in organizacij,
11. Pobude in vprašanja,
12. Razno.

**Občinski svet je soglasno (10 ZA) potrdil predlagan dnevni red.**

**K tč. 4**

*Seznanitev s projekti po razpisih za sofinanciranje iz evropskih skladov;*

Župan Slavko Vetrih je opravičil izostanek vabljenih gostij iz Medobčinskega urada in po njuni pripravljeni predlogi seznanil svetnike z aktivnostmi na tekočih projektih in tistih, katerih prijave in aktivnosti se še pripravljajo.

**K tč. 5**

*Predstavitev projekta Občina po meri invalidov in poročilo za leto 2018;*

Osnove projekta, dosedanji potek in izvedene aktivnosti v letu 2018 je predstavila članica sveta za invalide. Po krajši razpravi in odgovorih na nekaj vprašanj so svetniki soglasno (10 ZA) sprejeli

**SKLEP: Občinski svet se seznani in potrdi poročilo sveta za invalide o aktivnostih na projektu Občina po meri invalidov v letu 2018.**

**K tč. 6**

*Program dela, finančni in kadrovski načrt Center Noordung;*

Program dela javnega zavoda Center Noordung za leto 2019 je predstavil direktor dr. Dominik Kobold. Predstavil je tudi finančni načrt izvajanja programa, akt o notranji organizaciji in sistemizaciji delovnih mest ter predlog za višji plačni razred za novo zaposleno na projektu ASIS – Alpska strategija socialnega inoviranja. V razpravi je dr. Kobold odgovoril na vprašanja svetnikov in po razpravi, v kateri so sodelovali župan Slavko Vetrih ter svetniki Golenač, Slatinek, Petaci, Ovčar in Poklič so svetniki sprejeli:

* z glasovanjem 9 ZA, 1 PROTI

**SKLEP št 1: Občinski svet soglaša s predlogom finančnega načrta in programom dela za JZ Center Noordung za poslovno leto 2019.**

* z glasovanjem 8 ZA, 2 PROTI

**SKLEP št 2: Občinski svet Občine Vitanje daje soglasje k Aktu o spremembah in dopolnitvah Akta o notranji organizaciji dela in sistemizaciji delovnih mest v Centru vesoljskih tehnologij Hermana Potočnika Noordunga – 3. sprememba.**

* z glasovanjem 5 ZA, 3 PROTI, 2 VZDRŽANA

**SKLEP št 3: Občinski svet daje soglasje za uvrstitev nove zaposlene za tri razrede višji plačilni razred, to je 35. plačilni razred.**

# K tč. 7

*Obravnava predloga odloka o proračunu Občine Vitanje za leto 2019;*

Ga. Vodušek je občinskemu svetu predstavila predlog proračuna v vsebinskem in stroškovnem delu. Župan je povedal, da so proračun in tiste postavke, za katere so pristojni, obravnavali tudi področni odbori. Ga. Vodušek je v razpravi odgovorila na vprašanje svetnika Pokliča. Drugih vprašanja ni bilo in svetniki so soglasno (10 ZA) sprejeli

**SKLEP št. 1: Občinski svet Občine Vitanje na svoji 3. redni seji dne 25. 1. 2019 sprejme Odlok o proračunu Občine Vitanje za leto 2019.**

**SKLEP št. 2: Občinski svet Občine Vitanje na svoji 3. redni seji dne 25. 1. 2019 sprejme načrt ravnanja z nepremičnim premoženjem Občine Vitanje za leto 2019.**

**SKLEP št. 3: Občinski svet Občine Vitanje na svoji 3. redni seji dne 25. 1. 2019 sprejme sklep o zadolževanju občine za izvrševanje proračuna Občine Vitanje za leto 2019 iz naslova 21. in 23. člena Zakona o financiranju občin (Uradni list RS, št. 123/06, 101/07 – odl. US, 57/08, 94/10 – ZIU, 36/11, 40/12 – ZUJF, 104/12, 101/13 - ZIPRS1415, 14/15 - ZIPRS1415-D, 14/15 – ZUUJFO, 96/15 - ZIPRS1617, 80/16 - ZIPRS1718, 33/17 - ZIPRS1718-A, 17/17, 21/18; v nadaljevanju ZFO-1) in v skladu z 10. členom Zakona o spremembah Zakona o financiranju občin (Zradni list RS, št. 71-3416/17; v nadaljevanju ZFO-1C), z odplačilno dobo devet let z enoletnim moratorijem, obrestna mera kredita je 0% (brez EURIBOR), zadolžitev v višini 3% skupne primerne porabe občin, za investiciji:**

* **Rekonstrukcija mostu čez Hudinjo na Fužinah, številka projekta v načrtu razvojnih programov OB137-17-0007 in**
* **Rekonstrukcija LC 460043 Slatinškov vrh – Hudinja – Vodonik ( Večkov graben – Rakovec), številka projekta v načrtu razvojnih programov OB137-18-0012.**

**SKLEP št. 4: Občinski svet Občine Vitanje na svoji 3. redni seji dne 25. 1. 2019 sprejme sklep o načrtu odplačila kredita, najetega v višini 3% skupne primerne porabe občin v osemnajstih anuitetah. Prva anuiteta zapade 15. marca proračunskega leta in druga anuiteta 15. septembra proračunskega leta, odplačilo se prične leta 2021 in zaključi leta 2029.**

# K tč. 8

*Imenovanje nadzornega odbora;*

Predsednik KVIAZ-a g. Janez Kričaj je predstavil predlog imen za sestavo nadzornega odbora Občine Vitanje. Povedal je, da je KVIAZ od vseh predlaganih pridobil vsaj ustno soglasje. Razprave ni bilo in svetniki so soglasno (10 ZA) sprejeli

**SKLEP: Občinski svet na svoji 3. redni seji 25. 1. 2019 imenuje v nadzorni odbor Občine Vitanje Štefko Borovnik, Marjano Rančnik, Jožeta Hribernika, Mitjo Makovška in Snežano Čečko.**

# K tč. 9 in 10

*Obravnava spremembe statuta; in*

*Obravnava predloga odloka o imenovanju delovnih in drugih teles občinskega sveta;*

Predlog spremembe statuta in predlog odloka o ustanovitvi delovnih teles občinskega sveta je predstavila ga. Romana Holobar. Povedala je, da je statutarno pravna komisija obravnavala predloge imenovanj in opozorila na neskladje s statutom. KVIAZ je naknadno uskladil nekatera imenovanja in preklical predlog sestave imenovanja komisije za mlade. G. Poklič je v imenu statutarno pravne komisije povedal, da je bila sprememba statuta in odlok v vsebini, kot sta bila predstavljena neposredno na seji, usklajena z mnenjem statutarno pravne komisije. Razprave ni bilo in soglasno (10 ZA) sta bila sprejeta:

**SKLEP št. 1: Občinski svet Občine Vitanje sprejme spremembo statuta v na seji predstavljeni vsebini.**

**SKLEP št. 2: Občinski svet Občine Vitanje sprejme Odlok o ustanovitvi delovnih teles Občinskega sveta Občine Vitanje.**

# K tč. 11

*Imenovanje članov svetov vaških in trške skupnosti;*

Predsednik KVIAZ-a g. Janez Kričaj je predstavil predlog imen za sestavo svetov vaških in trške skupnosti Vitanje. Poleg imen iz gradiva se svetu vaške skupnosti Paka doda še imena . Po krajši razpravi so svetniki soglasno (10 ZA) sprejeli

**SKLEP: Občinski svet Občine Vitanje na svoji 3. seji 25. 1. 2019 imenuje v svete vaških skupnosti Ljubnica, Stenica, Vitanjsko Skomarje, Brezen, Spodnji Dolič, Paka, Hudinja in Trške skupnosti Vitanje člane po seznamu iz Priloge 2: Predlog imenovanj v svete vaških in trške skupnosti zapisnika 2. seje KVIAZ in po dodatnem predlogu komisije, da se v svet VS Paka doda imena .**

# K tč. 12

*Obravnava predloga komisije za nagrade in priznanja za podelitev nagrade in priznanj za kulturo za leto 2019;*

Predlog komisije je predstavil predsednik g. Simon Golenač. Po krajši razpravi so svetniki sprejeli:

* z glasovanjem 10 ZA

**SKLEP št 1: Priznanje za kulturo z denarno nagrado 300 EUR prejme organist-pevovodja za doseženih 100 let neprekinjene družinske tradicije igranja na orgle za očetom v vitanjski cerkvi.**

* z glasovanjem 10 ZA

**SKLEP št 2: Občinsko priznanje na področju kulturne dejavnosti prejme dramska skupina Teater na vas’ za širjenje in ohranjanje kulturne dramske dejavnosti v Vitanju.**

* z glasovanjem 7 ZA, 3 PROTI

**SKLEP št 3: Občinsko priznanje na področju kulturne dejavnosti prejmeta N. K. in D. W. za uspešno organizacijsko delo kulturnih občinskih prireditev zadnjih štirih let.**

# K tč. 13

*Vloge občanov in organizacij;*

1. Župan je predstavil vlogo občana za izvzem javne poti, ki se več ne uporablja, iz statusa javnega dobra. Zemljišče postane last Občine Vitanje. Svetniki so soglasno (10 ZA) sprejeli

**SKLEP: Občinski svet Občine Vitanje potrjuje ukinitev javnega doba na parceli št. 1082/21 k. o. Paka po vlogi št. 7113-001/2019 – 01.**

1. Župan je predstavil vlogo kupca zazidalne parcele na Kompoševem za spremembo občinskega prostorskega načrta v tem delu tako, da bi bila mogoča gradnja stanovanjskega objekta z ravno streho. Po krajši razpravi so svetniki soglasno (9 ZA, 1 VZDRŽAN) sprejeli

**SKLEP: Občinski svet dovoljuje investitorju nadaljevanje postopka za spremembo občinskega prostorskega načrta v območju stanovanjske gradnje Kompoševo za območje dveh parcel v stanovanjski enoti z možnostjo izvajanja mirne pisarniške poslovne dejavnosti z ravno streho, kot je predstavljeno v vlogi št. 3505-001/2019 – 01.**

1. Župan je predstavil ponudbo odvetniške pisarne za nudenje splošno dostopnih pravnih nasvetov našim občanom vsak ponedeljek za 350 EUR/mesec. Po krajši razpravi so svetniki soglasno (10 ZA) sprejeli

**SKLEP: Občina Vitanje bo od odvetniške pisarne pridobila besedilo letne pogodbe, s katero bo občinski svet seznanjen na naslednji seji.**

1. Župan je predstavil možnost članstva v Plečnikovem skladu za 250 EUR/leto.

# Svetniki so z večino glasov (9 ZA, 1 VZDRŽAN) sprejeli

**SKLEP: Občina Vitanje s plačilom članarine 250 EUR za leto 2019 podaljša članstvo v Skladu arhitekta Jožeta Plečnika.**

# K tč. 15

*Razno;*

1. Župan je seznanil občinski svet, da je za potrebe občasnega zastopanja Občine pri specialnih mladinskih društvih pooblastil Andraža Pogorevca in mu podelil imenovanje za podžupana brez denarnega nadomestila. G. Pogorevc se je zahvalil za zaupanje in povedal, da bo funkcijo opravljal po svojih najboljših močeh.
2. Župan je povedal, da je z odhodom direktorice občinske uprave prenehalo njeno članstvo v svetu JZ Center Noordung, kjer je zastopala Občino Vitanje kot predstavnica enega od ustanoviteljev. Pozval je KVIAZ za nov predlog. Svetniki so soglasno (10 ZA) sprejeli

**SKLEP: Občinski svet na svoji 3. seji 25. 1. 2019 imenuje v svet javnega zavoda Center Noordung Romano Holobar kot predstavnico ustanovitelja.**

1. Župan je predstavil besedilo pooblastila za župana za možnost spreminjanja dokumentov investicijske in projektne dokumentacije za potrebe prijav na razpise. Občinski svet je soglasno (10 ZA) sprejel

**SKLEP: Občinski svet pooblašča župana Slavka Vetriha za potrjevanje sprememb investicijske dokumentacije na podlagi sprememb v postopkih prijav do pridobitve izvajalca del za obdobje mandata 2018-2022.**

1. Župan je predstavil možnost organiziranja predavanja Davorja Karničarja v Centru Noordung za cca. 200 EUR predvidoma na cvetno nedeljo zvečer. Svetniki so soglasno (10 ZA) sprejeli

**SKLEP: Občinski svet potrjuje županu namero organiziranja predavanja Davorja Karničarja.**

**K tč. 14**

*Pobude in vprašanja;*

1. Ga. Jeseničnik je postavila vprašanje, kako in kdo je pristojen za rezervacijo prireditev za občane v vitanjski kulturni dvorani.

Župan je povedal, da je to temo načel z direktorjem dr. Koboldom in jo je potrebno dogovoriti, kar se bo zgodilo v prihodnjih tednih.

1. G. Kričaj je pohvalil sobotno ekskurzijo po lokacijah investicij in postavil vprašanje, kako je z namero omejevanja težkega tovornega prometa po občinskih cestah v času pomladanske odjuge.

Župan je povedal, da bo o tem pripravljen konkreten predlog, o katerem bo občinski svet razpravljal na naslednji seji.

1. G. Hrovat je predlagal, da se v prihodnosti, ko bodo na sejo vabljeni tudi predsedniki vaških in trške skupnosti, določi, da imajo možnost predstaviti svoje probleme in poglede v posebni točki, ne med obravnavo točk občinskega sveta.

Župan je predlagal tudi prostorsko drugačno organizacijo mize, da lahko svetniki svoj delovni dnevni red izpeljejo nemoteno. To bo izvedeno na naslednji seji.

1. G. Kričaj je postavil vprašanje o možnosti priključevanju novih naročnikov na širokopasovno omrežje. Za enkrat sta dva interesenta, 1 na Ljubnici in 1 na Paki.

G. Kuzman je postavil vprašanje o možnosti priključevanja na drugega ponudnika internetnih storitev.

Župan je povedal, da bodo vsa ta vprašanja postavljena vzdrževalcu sistema na naslednjem sestanku.

1. G. Kričaj je postavil vprašanje o možnosti sanacije plazu pri »Iberčniku«. Župan je povedal, da se bo o tem pogovarjal z lastnikom zemljišča.
2. G. Kričaj je vprašal, ali je občinska stavba Grajski trg 31 res prodana. G. Fric je potrdil podatek.
3. Ga. Jeseničnik je povedala, da želi, da se njo odjavi od prejemanja Novic s plačilom iz občinskega proračuna. Župan je potrdil, da bo izvedeno, če je takšna želja.

Seja se je zaključila ob 21.15 uri. Seja je bila tonsko posneta.

Zapisala: Župan

Romana Holobar Slavko VETRIH